Simi yesselḥuy-iten si sdat ɣer deffir, yessebɛad ameṭreḥ-is ɣef yitri n ugafa. Yeffeɣ-it lxuf ; maca iɣeblan d wuguren n Aristide imiren-nni i bdan. Mi akken yettaẓ ɣer tlemmast n lemwaji, din din yennejmaɛ-d usigna deg yigenni yemɣumbasen, dɣa iɣum itri n ugafa; di lweqt-nni, yekker-d cwiṭ n waḍu d amecṭuḥ yerran lemwaji d timeqqranin, ṣṣawḍent ameṭreḥ armi yetti deg waman.